text: Personlige data på hjemmeside 
  17 august 2012 kl. 10.50
  Region Syddanmark har fortrolige oplysninger på hjemmeside, som alle kan læse.
  CPR-numre, adresse, telefonnummer og navne er nogle af de fortrolige oplysninger, som man har kunne finde om bestyrelsesmedlem Torben Venndts familie.
  De fortrolige oplysninger har ligget frit tilgængeligt på Region Syddanmarks hjemmeside siden fredag. Det skriver fyens.dk.
  
  Burde ikke kunne ske
  - Det er jo nøglen til hele ens liv, der ligger frit fremme, så det er noget forfærdeligt skidt. Det burde ikke kunne ske, siger Torben Venndts.
  Det er på grund af en ansøgning til regionen, at alle de fortrolige oplysninger er havnet på hjemmesiden.
  Torben Venndts søgte sammen med fire andre bestyrelsesmedlemmer fra den selvejende institution Life-Boats om et tilskud til et af institutionens kulturprojekter.
  
  Følsomme oplysninger 
  Ansøgningen indeholdt CPR-numrene på alle medlemmerne, og det er nu dem, der ligger til frit skue på regionens hjemmeside.
  - Det er virkelig ikke særlig smart. Det burde være ret enkelt at strege de oplysninger over med en sort tusch. Det er jo ens mest følsomme oplysninger, siger han.
  
  Til møde 
  Det har ikke været muligt at træffe Lene Borgergaard direktør i Region Syddanmark. Hun er til møde i Tyskland.
  